कोतवाली शहर क्षेत्र के ऊंचाथोक निवासी रघुनाथ (35) मेहनत मजदूरी करते थे। परिवार में पत्नी माया व दो बच्चे अंकित और राहुल हैं। पहले परिवार ठीक चलता था, पर धीरे-धीरे रघुनाथ शराब के आदी हो गए और जो कुछ था वह शराब की भेंट चढ़ गया। रघुनाथ पेड़ों के पत्ते तोड़कर बेंचने लगे, पर उसमें भी जो मिलता था शराब पर उड़ा देते थे। पत्नी काम कर परिवार चला रही थी। पत्नी मीरा ने बताया कि वह काम पर गई थी। बच्चे बाहर थे उसी बीच रघुनाथ ने जहर खा लिया। उस समय वह नशे में भी थे और नाले में गिर गए। मोहल्ले वालों ने उन्हें जिला अस्पताल में भर्ती कराया, पर कुछ समय बाद ही उनकी मौत हो गई। दूसरी घटना कोतवाली देहात क्षेत्र के फूलबेहटा मजरा समसापुर में हुई। थाना क्षेत्र के ईश्वरीपुरवा के मूलचंद्र (30) खेतीबाड़ी करते थे। परिवार में उनकी पत्नी सविता व दो बच्चे पांच वर्षीय रमाकांत और डेढ़ वर्षीय मोनिका है। सविता ने बताया कि पिछले काफी दिनों से पति शराब के आदी हो गए। जितना खेत था वह बेंच कर शराब पी डाली, यहां तक मकान भी बेंच दिया।